Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2141

e) amikor a toxicitás fajspecifikus mechanizmusa bizonyított (pl. specifikus metabolizációs utak). 3.2.5. Maró hatású Egy anyag vagy készítmény akkor minõsül maró hatásúnak, ha állatokon egészséges, ép bõrre alkalmazva roncsolódást idéz elõ a bõrszövet teljes vastagságában legalább egy állatnál a külön jogszabályban említett bõrirritációs vizsgálat, vagy egy ezzel egyenértékû vizsgálat során, vagy amennyiben az eredmény elõre jelezhetõ, például az erõsen savas vagy lúgos reakcióból ítélve (bizonyított 2 vagy az alatti, illetve 11,5 vagy a feletti pH érték. Az alkáli- és savtartalékot is figyelembe kell venni). Azonban, ha a besorolásnak a rendkívül nagy pH érték az alapja, akkor az alkáli/sav tartalékot (J. R. Young, M. J. How, A. P. Walker és M. H. Worth (1988) Toxic. In Vitro 2(1):pp.19—26) is figyelembe kell venni. Ha az alkáli/sav tartalék arra utal, hogy az anyag vagy készítmény valószínûleg nem lesz maró hatású, akkor ennek bizonyítására további vizsgálatot kell végezni; legjobb, ha ezt valamely megfelelõ hitelesített in vitro vizsgálattal végzik. Az alkáli/sav tartalék vizsgálata önmagában nem elég az anyagok maró hatásúnak történõ besorolásához. A besorolást hitelesített in vitro vizsgálatok eredményei alapján lehet elvégezni. Az ilyen anyagokat és készítményeket maró hatásúnak kell besorolni, továbbá „maró” szimbólummal és „C” veszély-jelöléssel kell jelölni. A kockázatot jelzõ (R) mondatokat az alábbi kritériumoknak megfelelõen kell kiválasztani: R35 Súlyos égési sérülést okoz — ha egészséges és ép állati bõrre téve roncsolódás következik be a bõrszövet teljes vastagságában maximum három perc expozíciós idõ alatt, vagy ha ez az eredmény elõre jelezhetõ. R34 Égési sérülést okoz — ha egészséges és ép állati bõrre téve roncsolódás következik be a bõrszövet teljes vastagságában maximum négy óra expozíciós idõ alatt, vagy ha ez az eredmény elõre jelezhetõ; — szerves hidroperoxidok, kivéve, ha bizonyíték áll rendelkezésre az ellenkezõjérõl. Megjegyzések: Ahol a besorolás valamely hitelesített in vitro vizsgálat eredményein alapszik, az R35 vagy R34 mondatot kell alkalmazni, attól függõen, hogy a vizsgálati módszer mennyire képes ezek között különbséget tenni. Ha a besorolás egyedül a rendkívül nagy pH-értéken alapszik, az R35 mondatot kell alkalmazni. 3.2.6. Irritációt okozó hatás Az anyagot vagy készítményt az alábbi kritériumoknak megfelelõen kell irritációt okozó (izgató) hatásúnak besorolni. Az ilyen anyagokat és készítményeket „irritációt okozó” szimbólummal és „Xi” veszély-jelöléssel kell jelölni. 3.2.6.1. Bõrgyulladás Az alábbi R mondatokat a megadott kritériumok alapján kell alkalmazni: R38 Bõrizgató hatású — Anyagok és készítmények, amelyek a külön jogszabályban leírt bõrirritációs teszt módszer szerint nyúlon jelentõs mértékû bõrgyulladást okoznak, amely bõrgyulladás minimum négyórás expozíciós periódust követõen minimum 24 óráig fennáll. A bõrgyulladás jelentõs mértékûnek minõsül amennyiben — vagy a bõrpír (eritéma) és a pörkképzõdés vagy az ödémaképzõdés pontszámainak a vizsgálatba bevont vala- 2004/56. szám mennyi állatra kiszámolt átlagértéke eléri vagy meghaladja a 2-es fokozatot, — vagy, amennyiben a külön jogszabályban leírt vizsgálatot három állaton végezték, vagy a bõrpír (eritéma) és a pörkképzõdés vagy az ödémaképzõdés pontszámainak állatonként külön-külön kiszámolt átlagértéke legalább két állat esetében eléri vagy meghaladja a 2-es fokozatot. A megfelelõ átlagértékek kiszámításakor az adott hatásnál valamennyi leolvasási idõben (24, 48 és 72 óra) mindkét fenti esetben figyelembe kell venni a rendelkezésre álló összes pontszámot. A bõrgyulladás abban az esetben is jelentõs mértékûnek minõsül, ha legalább két állatnál még a megfigyelési periódus végén is fennáll. A konkrét hatásokat, pl. hiperplázia, hámlás, elszínezõdés, berepedezés, hegesedés és szõrhullás, szintén figyelembe kell venni. Nem-akut állatkísérletekbõl is rendelkezésre állhatnak lényeges adatok [lásd az R48 mondathoz fûzött megjegyzéseket (2. d) pont)]. Ezek akkor tekintendõk jelentõsnek, ha a megfigyelt hatások hasonlóak a fent leírtakhoz. — Anyagok és készítmények, amelyek a gyakorlati megfigyelések szerint emberen hosszan tartó vagy ismételt érintkezést követõen jelentõs mértékû bõrgyulladást okoznak. — Szerves peroxidok, kivéve, ha bõrgyulladást bizonyítottan nem okoznak. Paresztézia: A piretroid peszticidek bõrrel való érintkezése által emberben okozott paresztéziát nem tekintjük olyan hatásnak, amely indokolná a Xi; R38 jelzés, illetve R mondat alkalmazását. Az ilyen hatást kiváltó anyagokat azonban az S24 mondattal kell jelölni. Az anyag, zsírtalanító (zsírkioldó) tulajdonságai miatt fellépõ irritáció: Ha a vizsgálati eredmények vagy a gyakorlati tapasztalatok a fenti kritériumoknak megfelelõ irritációról tanúskodnak, R mondatokat kell alkalmazni. S mondatok alkalmazandók abban az esetben, ha gyanítható, hogy egy anyag zsírtalanító tulajdonságai miatt akkor is irritációt okoz emberen, ha a fenti kritériumok nem teljesülnek, vagy ha nem megfelelõ vizsgálati módszert alkalmaztak. 3.2.6.2. Szemkárosodások Az alábbi R mondatokat a megadott kritériumok szerint kell alkalmazni: R36 Szemizgató hatású — Olyan anyagok és készítmények, amelyek az állat szemére (kötõhártya áthajlásba) helyezve az expozíciót követõen 72 órán belül jelentõs mértékû szemkárosodásokat (léziókat) okoznak, és amelyek legalább 24 órán keresztül fennállnak. A szemkárosodások jelentõs mértékûnek minõsülnek, amennyiben a külön jogszabályban említett szemirritációs teszt pontszámainak átlagértékei az alábbiak szerint alakulnak: — szaruhártya-homály esetén 2, vagy annál nagyobb, de 3-nál kisebb, vagy — írisz (szivárványhártya) károsodás esetén 1, vagy annál nagyobb, de 1,5-nél nem nagyobb, vagy — kötõhártya-gyulladás (piros színû belövelltség) esetén 2,5, vagy annál nagyobb, vagy — kötõhártya ödéma (kemózis) esetén 2, vagy annál nagyobb, vagy, amennyiben a külön jogszabályban említett vizsgálatot három állaton végezték, a károsodások értékei két vagy több állat esetén bármelyik fent felsorolt intervallumba esnek, kivéve az íriszkárosodást, amelynek értéke 1, vagy annál nagyobb, de 2-nél kisebb és a kötõhártya-gyulladást, amelynek értéke 2,5, vagy annál nagyobb. A megfelelõ átlagértékek kiszámításakor az adott hatásnál valamennyi leolvasási idõben (24, 48 és 72 óra) mindkét fenti esetben figyelembe kell venni a rendelkezésre álló összes pontszámot. — Anyagok és készítmények, amelyek a gyakorlati megfigyelések szerint emberen jelentõs mértékû szemkárosodást okoznak. — Szerves peroxidok, kivéve, ha szemkárosító hatásuk bizonyítottan nincs. R41 Súlyos szemkárosodást okozhat — Olyan anyagok és készítmények, amelyek az állat szemébe (kötõhártya áthajlásba) helyezve az expozíciót követõ 72 órán belül súlyos szemkárosodásokat (léziókat) okoznak, és amelyek legalább 24 órán keresztül fennállnak. A szemkárosodások súlyosnak minõsülnek, amennyiben a külön jogszabályban leírt szemirritációs teszt pontszámainak átlagértékei az alábbiak szerint alakulnak: — szaruhártya-homály esetében 3, vagy annál nagyobb, vagy — írisz (szivárványhártya) károsodás esetében 1,5, vagy annál nagyobb. Ugyanez igaz, ha a vizsgálatot három állaton végezték, és a szemkárosodások értékei két vagy több állat esetén az alábbiak szerint alakulnak: — szaruhártya-homály esetén 3, vagy annál nagyobb, vagy — írisz (szivárványhártya) károsodás esetén 2. A megfelelõ átlagértékek kiszámításakor az adott hatás vonatkozásában valamennyi leolvasási idõben (24, 48 és 72 óra) mindkét fenti esetben figyelembe kell venni a rendelkezésre álló összes pontszámot. A szemkárosodások akkor is súlyosnak minõsülnek, ha a megfigyelési periódus végén is fennállnak. Szintén súlyos szemkárosodásnak minõsül, ha egy anyag vagy készítmény a szemek maradandó (visszafordíthatatlan, irreverzíbilis) elszínezõdését idézi elõ. — Anyagok és készítmények amelyek a gyakorlati megfigyelések szerint emberen súlyos szemkárosodást okoznak. Megjegyzés: ha az anyagot vagy készítményt maró hatásúnak minõsítenek, és az R34 vagy R35 mondat van hozzárendelve, a súlyos szemkárosodás veszélye hallgatólagosan elfogadottnak minõsül, és az R41 mondatot ilyenkor nem tüntetjük fel a címkén. Készítmények esetén azonban, ami- 2004/56. szám kor a 2. számú melléklet „A” részében szereplõ képletek alapján összegezzük a hányadosokat, a maró hatásúnak besorolt anyagokhoz hozzárendeljük az R41 mondat. 3.2.6.3. Légúti irritáció Az alábbi R mondat a megadott kritériumok szerint alkalmazandó: R37 Izgatja a légutakat Olyan anyagok és készítmények, amelyekrõl — embereken végzett gyakorlati megfigyelések, vagy — megfelelõ állatkísérletek pozitív eredményei alapján megállapítható, hogy a légzõrendszerben súlyos irritációt okoznak. Az R37 mondat alkalmazásával kapcsolatos megjegyzések: Az embereken végzett gyakorlati megfigyelések értelmezése során meg kell különböztetni azokat a hatásokat, amelyek az R48 mondat (lásd a 3.2.4. pontot) és azokat, amelyek az R37 mondattal jellemezhetõk. Az R37 mondat alkalmazását általában indokoló hatások visszafordíthatók és többnyire a felsõ légutakra korlátozódnak. A megfelelõ állatkísérletek eredményei származhatnak többek között egy általános toxicitási vizsgálatból, beleértve a légzõrendszerrel kapcsolatos hisztopatológiai adatokat. Kísérleti bradipnoe mérésekbõl származó adatok szintén felhasználhatók a légúti irritáció felmérésére. 3.2.7. Szenzibilizáció (túlérzékenységet okozó hatás) 3.2.7.1. Szenzibilizáció belélegzés útján Az alábbi kritériumoknak megfelelõ anyagokat és készítményeket szenzibilizáló hatásúnak (túlérzékenységet okozónak) kell besorolni, „Ártalmas” szimbólummal, és „Xn” veszély-megjelöléssel, valamint az R42 mondattal kell jelölni. R42 Belélegezve túlérzékenységet okozhat (szenzibilizáló hatású lehet) — ha van arra bizonyíték, hogy az anyag vagy készítmény specifikus légzõrendszeri túlérzékenységet okoz; — ha megfelelõ állatkísérletek eredményei állnak rendelkezésre; — ha a kérdéses anyag izocianát, kivéve, ha bizonyíték van arra, hogy nem okoz légzõrendszeri túlérzékenységet. Az R42 mondat alkalmazásával kapcsolatos megjegyzések: Bizonyítékok embereken Egy anyag specifikus légzõrendszeri túlérzékenységet okozó hatására a bizonyítékok általában emberekkel kapcsolatos tapasztalatokból származnak. Ebben az összefüggésben a túlérzékenység többnyire asztma, de az egyéb túlérzékenységi reakciókat, mint például a rhinitis és az alveolitis, is figyelembe kell venni. Az állapotok az allergiás reakció klinikai tüneteit jelentik. Immunológiai mechanizmusokat azonban nem kell bizonyítani. Humán expozícióra vonatkozó bizonyítékok mérlegelésekor, a besorolási döntéshez az egyes esetekbõl származó bizonyítékokon túl figyelembe kell venni, — az exponált népességcsoport nagyságát, és — az expozíció mértékét. A fent említett bizonyíték lehet — klinikai anamnézis és az anyag-expozícióval kapcsolatos megfelelõ tüdõfunkció-vizsgálatokból származó adat, alátámasztva egyéb bizonyítékokkal, mint például; — ismert légzõrendszeri túlérzékenységet okozó anyagokhoz hasonló kémiai szerkezet; — in vivo immunológiai vizsgálatok (pl. bõr prick teszt); — in vitro immunológiai vizsgálatok (pl. szerológiai analízis); — egyéb specifikus, de nem immunológiai hatásmechanizmusokra — pl. ismételt kisfokú irritáció, farmakológiailag közvetített hatások — utaló vizsgálatok; — egy, a specifikus túlérzékenységi reakciók megállapítására vonatkozó, elfogadott irányelvek szerint, az adott anyaggal végzett pozitív eredményû bronchiális hörgõprovokációs tesztbõl származó adatok. A klinikai anamnézisnek magában kell foglalnia mind az orvosi, mind a foglalkozási anamnézist, hogy meg lehessen állapítani az összefüggést az adott anyag expozíciós hatása és a légzõrendszeri túlérzékenység kialakulása között. A lényeges adatok közé tartoznak az otthoni és a munkahelyi környezetben jelen lévõ súlyosbító tényezõkre, illetve a betegség kialakulására és elõre haladására vonatkozó adatok, továbbá a beteg családi és orvosi anamnézise. Az orvosi anamnézisnek tartalmaznia kell az egyéb allergiás vagy légúti rendellenességekre vonatkozó adatokat a gyermekkortól kezdõdõen, illetve a beteg dohányzási szokásainak a leírását visszamenõlegesen is. Bronchiális hörgõprovokációs tesztek pozitív eredményei önmagukban is elegendõ bizonyítéknak minõsülnek a besoroláshoz. Ugyanakkor elfogadottnak minõsül, hogy a gyakorlatban a fent felsorolt vizsgálatok közül az adott idõpontban már többet elvégeztek. Azokat az irritációt okozó anyagokat, amelyek csak bronchiális hiperreaktivitást tanúsító emberekben váltanak ki asztmatüneteket, nem kell R42 mondattal jelölni. Állatkísérletek Az állatokon végzett vizsgálatokból nyert adatok közül többek között az alábbiak utalhatnak arra, hogy az adott anyag belélegezve szenzibilizáló hatású lehet embereken: — IgE mérések (pl. egerekben), — specifikus pulmonális válaszreakciók tengerimalacoknál. 3.2.7.2. Szenzibilizáció bõrrel való érintkezés útján Az alábbi kritériumoknak megfelelõ anyagokat és készítményeket szenzibilizáló hatásúnak (túlérzékenységet okozónak) kell besorolni, „Irritációt okoz” szimbólummal és „Xi” veszély-jelöléssel, valamint az R43 mondattal kell jelölni. R43 Bõrrel érintkezve túlérzékenységet okozhat (szenzibilizáló hatású lehet) — ha a gyakorlati tapasztalatok azt mutatják, hogy az adott anyag vagy készítmény bõrrel érintkezve képes túlérzékenységet okozni jelentõs számú embernél; 2004/56. szám — ha megfelelõ állatkísérletbõl származó pozitív eredmények állnak rendelkezésre. Az R43 mondat alkalmazásával kapcsolatos megjegyzések: Bizonyítékok embereken Az alább felsorolt bizonyítékok (gyakorlati tapasztalatok) elegendõek ahhoz, hogy az anyaghoz hozzárendeljük az R43 mondatot: — általában több bõrgyógyászati klinikán végzett és megfelelõ rátevési próbából származó pozitív adatok, vagy — az adott anyag allergiás kontakt dermatitisz elõidézõ képességét alátámasztó epidemiológiai vizsgálatok. Kitüntetett figyelemmel tanulmányozandók azok az esetek, amelyekben az anyagnak kitett személyek közül sok esetben van jellegzetes tünet, akkor is, ha az esetek száma kicsi, vagy — embereken végzett vizsgálatokból származó pozitív eredmények (lásd még a 3.1.1. pontot) állnak rendelkezésre. Az alább felsorolt bizonyítékok (gyakorlati tapasztalatok) elegendõek ahhoz, hogy az anyaghoz hozzárendeljük az R43 mondatot, amennyiben egyéb alátámasztó bizonyítékok is rendelkezésre állnak: — allergiás kontakt dermatitisz elszigetelt elõfordulásai, vagy — epidemiológiai vizsgálatok, amelyek során nem lehet elfogadható bizonyossággal kizárni a véletlent, a torzítást vagy a zavaró tényezõket. Az egyéb bizonyítékok lehetnek többek között: — az érvényben lévõ irányelvek szerint végzett állatkísérletekbõl származó adatok, ahol az eredmény ugyan nem felel meg az állatkísérleteket ismertetõ szakaszban lefektetett kritériumoknak, de elég közel van ahhoz a határhoz, hogy értékelhetõnek tekintsük, vagy — nem standard módszerek útján nyert adatok, vagy — megfelelõ szerkezet-hatás összefüggések. Állatkísérletek A megfelelõ állatkísérletek eredményei az alábbi esetekben minõsülnek pozitívnak: A külön jogszabályban részletezett adjuváns típusú bõrszenzibilizációs vizsgálati módszernél, illetve egyéb adjuváns típusú vizsgálati módszereknél az eredmény akkor tekinthetõ pozitívnak, ha az állatok minimum 30%-ánál észlelhetõ válaszreakció. Minden egyéb vizsgálati módszernél a minimum 15%-os válaszarány tekinthetõ pozitívnak. 3.2.7.3. Immunológiai kontakt urtikária Egyes anyagok, amelyek megfelelnek az R42 mondat alkalmazására vonatkozó kritériumoknak, ezen kívül még immunológiai kontakt urtikáriát is okozhatnak. Ezekben az esetekben a kontakt urtikáriára vonatkozó információkat a megfelelõ S mondatok — általában S24 és S36/37 — alkalmazásával kell feltüntetni, illetve a Biztonsági Adatlapon is szerepeltetni kell. Azon anyagok esetében, amelyek immunológiai kontakt urtikáriára utaló tüneteket okoznak, de nem felelnek meg az R42 mondat alkalmazására vonatkozó kritériumoknak, megfontolandó az R43 mondat alkalmazása. Az immunológiai kontakt urtikariát elõidézõ anyagok azonosítására jelenleg nincs elfogadott állatkísérleti modell, ezért a besorolás általában humán bizonyítékok alapján történik, amelyek a bõr szenzibilizációnál (R43) leírtakhoz hasonlóak. 3.2.7.4. Megjegyzés: Az „Ártalmas” szimbólum és „Xn” veszély-jelölés alkalmazása esetén az „Irritációt okoz” szimbólum és „Xi” veszély-jelölés alkalmazása nem kötelezõ (opcionális). 3.2.8. Egyéb toxikológiai tulajdonságok A fenti 2.2.1.—3.2.7. pontokban, és/vagy a 4. és 5. pontokban leírtak alapján besorolt anyagokhoz és készítményekhez további R mondatokat kell rendelni az alábbi (a közösségi jegyzék összeállítása során nyert tapasztalatokon alapuló) kritériumok szerint: R29 Vízzel érintkezve mérgezõ gázok képzõdnek Anyagok és készítmények amelyek vízzel vagy nedves levegõvel érintkezve nagyon mérgezõ/mérgezõ gázokat képeznek veszélyes mennyiségben, pl. alumínium-foszfid, foszfor-pentaszulfid. R31 Savval érintkezve mérgezõ gázok képzõdnek Anyagok és készítmények, amelyek savakkal reakcióba lépnek, és ennek során mérgezõ gázokat képeznek veszélyes mennyiségben, pl. nátrium-hipoklorit, bárium-poliszulfid. A lakossági használatra szánt anyagok esetében megfelelõbb lenne az S50 mondat [...-val/vel nem keverhetõ (az anyagot a gyártó határozza meg)] alkalmazása. R32 Savval érintkezve nagyon mérgezõ gázok képzõdnek Anyagok és készítmények, amelyek savakkal reakcióba lépnek, és ennek során nagyon mérgezõ gázokat képeznek veszélyes mennyiségben, pl. a hidrogén-cianid sói, nátrium-azid. A lakossági használatra szánt anyagok esetében megfelelõbb lenne az S50 mondat [...-val/vel nem keverhetõ (az anyagot a gyártó határozza meg)] alkalmazása. R33 A halmozódó (kumulatív) hatások miatt veszélyes Anyagok és készítmények, amelyeknél a felhalmozódás valószínûsíthetõ az emberi szervezetben, és ez okot adhat aggodalomra, de nem olyan mértékben, hogy indokolt legyen az R48 mondat alkalmazása. Ennél az R mondatnál az anyagokra vonatkozó megjegyzések a 4.2.3.3. pontban , a készítményekre vonatkozók pedig a 10. számú melléklet 2. pontja „A” részének 3. pontjában találhatók. R64 Szoptatott csecsemõt károsíthatja Anyagok és készítmények, amelyek a nõi szervezetbe felszívódva megzavarhatják a tejelválasztást, vagy amelyek olyan mennyiségben jelennek meg az anyatejben (beleértve a metabolitokat), ami veszélyeztetheti a szoptatott gyermek egészségét. Ezen R mondat (illetve bizonyos esetekben az R33 mondat) alkalmazására vonatkozó megjegyzéseket a 4.2.3.3. pont ismerteti. 2004/56. szám R66 Ismételt expozíció a bõr szárazságát vagy repedezését okozhatja Anyagok és készítmények, amelyek a bõr szárazságát, hámlását vagy berepedezését idézhetik elõ, de amelyek nem teljesítik az R38 mondat alkalmazásának kritériumait: A besorolás alapja lehet: — rendeltetésszerû kezelést és használatot követõ gyakorlati megfigyelések, vagy — releváns bizonyítékok az elõre jelzett bõrre gyakorolt hatásokról. Lásd még az 1.6. és 1.7. pontokat. R67 A gõzök álmosságot és szédülést okozhatnak Belélegzéssel a szervezetbe jutó illékony anyagok és készítmények, amelyek egyértelmû központi idegrendszeri depresszióra utaló tüneteket elõidézõ anyagokat tartalmaznak, és amelyeknek még nincs akut inhalációs toxicitási besorolása (R20, R23, R26, R68/20, R39/23 vagy R39/26). A besorolást alátámasztó bizonyíték lehet:

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes